
Quum  luxationibus  patellae  congenitis,  quae  huc 
usque  per  historiam  artis  nostrae  traditae  sunt,  duos 
novos  casus  a me  observatos  adjecturus  sum , nulla 
hujus  rei  defensione  me  indigere  reor.  Namque  nume- 
rus casuum  satis  certorum  affectionis  nostrae  tam  exiguus 
est,  ut  sane  operae  pretium  sit,  quicunque  novi  casus 
se  praebuerint,  quam  accuratissime  describere,  praeser- 
tim quum  multae  res,  quae  ad  causas  hujus  luxationis 
exponendas  inserviant,  nondum  satis  certae  sint,  et 
majori  tantum  casuum  numero  ex|)licari  possint. 

At  ne  credas  forte,  luxationem  y)atellae  vel  acqui- 
sitam et  spontaneam  morbum  esse,  qui  inter  frequeulissi- 
mos  numeretur;  imo  vero  ex  omnibus  luxationibos 

quibus  varii  corporis  ariiculi  affici  solent,  haec  Iere  ra- 
rissima. Salis  aulem  clisliii^uctiflae  sunt  tres  hujus 
luxationis  formae,  quarum  prima,  quae  longe  creberrima 
est,  acquisita,  secunda  spontanea,  tertia  et  eadem  mullo 
rarissima  congenita  est ; et  hujus  (|uidem  praeter  hos 
nostros,  qualuor  modo  casus  ab  historiae  chirurgiae  libris 
nobis  traditi  sunt.  Priusquam  vero  ad  describendos  hos 
casus  transeamus,  pauca  de  rebus  universis  « luxationis 
patellae  praemittere  nobis  liceat. 


A.  LUXATIONIS  PATELLAE  DESCRIPTIO. 

Patella  aut  in  condylum  externum  aut  in  internum 
luxatur;  illa  forma  longe  crebrior  existit,  hujus  contra 
vix  satis  certa  testimonia  exstant ; quamvis  enim  per- 
multi scriptores  eam  factam  esse  commemorent,  nullus 
fere  eorum  certum  exemplum,  quod  ipse  viderit,  nobis 
narravit,  sed  descriptionem  suam  ad  verba  autorum  pri- 
orum conformavit.  Solus  quidem  casus  hujusmodi,  cujus 
fidem  habemus,  narratur  a Periat  qui  in  puero  utram- 
que patellam  inter  meandum  sponte  vel  extrorsum  \el 
introrsum  (et  hoc  quidem  haud  rarius)  exsiluisse  dicit; 
in  hoc  casu  non  alia  causa  visa  est,  quam  apparatus 
ligamentosi  circa  genu  siti  relaxatio.  Porro  distinguendae 
sunt  luxatio  completa  et  incompleta,  quarum  in  illa  pa- 
tella prorsus  e iossa  intercondyloidea  remota,  in  hac 
pars  ejus  in  ista  fossa  retenta  est.  Luxatio  extrorsum, 
cujus  solius  hic  memoriam  facimus,  ita  fieri  solet,  ut 
aut  facies  articularis  seu  posterior  in  condylo  externo 
sita  sit,  superficie  anteriore  extrorsum  spectante,  aut 


*)  Malgaigne,  journal  de  chirurgie  1845,  tome  III.,  p.  2‘2. 

facies  posterior  per  dislocationem  ad  axin  exlrorsnm, 
superficies  anterior  introrsum  vergat.  Luxatio  incompleta 
semper  cum  cliva  erectione  fit,  ita  ut  ea  facies,  quae 
in  condvlo  interno  sita  erat,  in  condyli  externi  clivo 
interno  jaceat,  faciesque  anterior  introrsum  speciet. 

Quarum  omnium  formarum  diagnosis  facillima  est, 
quum  et  visu  et  tactu,  partium,  de  quibus  hic  agitur, 
ob  tenuitatem  integumentorum,  mutationes  sentiri  pos- 
sint. Tractio  patellae  sursum  et  deorsum,  ligamento 
patellae  inferiore  et  tendine  communi  extensorio  diruptis 
inter  veras  luxationes  non  numeranda  est. 

Causae  sunt  injuriae  externae,  sive  ictus  sive  lap- 
sus, quae  crure  extenso  vel  modice  flexo,  patellam  ab 
interna  parte  feriant.  Quarum  injuriarum  diversa  vi  et 
directione  diversae  luxationis  formae,  quas  modo  com- 
memoravimus, producuntur.  Dispositionem  praeterea 
quandam  ad  hanc  luxationem  praebet  debilitas  aut  uni- 
versa totius  corporis,  aut  localis  genu,  inter  quae  genu 
valgum  sic  dictum  primum  locum  tenet.  Ut  jam  supra 
diximus,  haec  luxatio  satis  rara  est. 

Forma  quidem,  quam,  ut  ab  acquisla  ita  a con- 
genita luxatione  satis  discernere  velimus,  est  spontanea, 
cujus  nonnulli  casus  a Boyer,*)  Heistero  aliisque 
traditi  sunt.  Hoc  igitur  nomen  illis  luxationibus  im- 
ponimus, quae  post  natum  sive  breviore  sive  longiore 
tempore  intermisso  per  dispositionem  quandam  conge- 
nitam articulationis  genu  efficiuntur,  quae  a congenitis 
eo  differunt,  quod  post  natum  oriuntur,  et  quod  patella 
in  flexione  in  fossa  intercondyloidea  sita,  per  extensio- 
nem cruris  de  loco  suo  movetur,  quo  aut  sensim  aut 

'')  Abitandiung  von  clen  cirirurgischen  hninkheiten.  Aus  dem 
Franzosischen  von  Textor.  Wilrzburg  1819.  Bd.  IV.  S.  339. 

■")  D,  Laurent  Heisler . Chirurgie.  9.  Ausnabe.  nas.  214. 
NUrnberg  1752.  J > i 

subilo  reduci  potest  5 ab  acquisitis  vero  eo  differunt, 
quod  injuria  externa  carentes,  et  per  solam  extensionem 
lacillime  effecta , non  minus  facile  ab  aegroto  ipso  in 
locum  suum  conduci  possunt.  Forma  vero  congenita 
ter  v(?l  quater  tantum  adhuc  observata  est,  bis  a Palletta, 
semel  a Wutzero,  semel  a Chelio,  et  nunc  quoque  bis 
a me. 

Prognosis  luxationis  patellae  satis  fausta  est,  nisi 
complicationes  adsunt.  Saepius  quidem  repositio  diffi- 
cilius fieri  potest,  aut  reposita  patella  mox  denuo  luxa- 
tur ; quod  etiamsi  evenit,  tamen  persaepe  functio  articuli 
ad  maximam  partem  restituitur,  ita  ut  aegrotus  incessum 
praebeat,  quem  alius  quisque,  qui  genu  valgo  laboret. 
Repositio  diversis  modis  instituitur.  Antea  plerique 
quum  sensim  flectendo  et  extendendo  patellam  ad  locum 
suum  reducere  conarentur,  in  saeculo  praeterito  nova 
et  ea  certior  reponendi  ratio  a Valenlin  inventa  est,  qui 
extenso  crure  postquam  femur  vebementer  contra  pelvim 
flexit,  majori  vi  patellam  in  locum  suum  reponere  valuit. 
Alii,  Mayo  et  Malgaigne,  alteram  rationem  introduxerunt, 
quae  mitioribus  illis  modis  frustra  adhibitis,  in  usum 
nobis  trahenda  est;  quippe  qui  chirurgi  repositionem  per 
vehementem  genu  flexionem  optimo  cum  eventu  insti- 
tuerunt. Quae  omnes  rationes  si  eventum  non  habue- 
rint, multo  quoque  violentioribus  usi  sunt  quidam  chi- 
rurgi, qui  ligamentum  patellae  et  tendines  persciderunt. 
At  hi  modi,  quum  nimium  periculum  afferant,  nunquam 
adhibendi  sunt. 

Reposita  patella,  dummodo  aegrotus  quiete  per 
tempus  quoddam  in  lecto  recumbat,  plerumque  locum 
tenet,  in  quo  apta  fascia  aut  pulvinare  apposito  juvanda 
est.  iNon  raro  etiam  reposita  patella  nullo  modo,  ne 
optima  quidem  fixatione  in  loco  suo  retineri  potest,  sed 
statim  compressione  sublata  denuo  luxatur.  Attamen 
in  hoc  quoque  statu  aegroti  certius  incedere  valent, 

quam  credas.  Brevius  igitur  luxationis  patellae  rebus 
universis  expositis,  reliquum  est,  luxationem  congenitam 
accuratius  investigare.  In  quo  ha;ic  viam  prosequi  op- 
timum visum  est  : Primum  casus  illos  afferre  libet,  qui 
a scriptoribus  prioribus  traditi  sunt,  dico  casus  Pallettae, 
Cbelii,  Wutzeri.  Deinde  nostris  duobus  adjectis  et  ac- 
curatius expositis,  pauca  addamus  de  rebus,  quae  luxa- 
tionibus congenitis,  quas  adhuc  novimus,  communes  esse 
videantur. 


B.  CASUS. 

I.  PALLETTAE  CASUS  PRIOR, 

Quibus  aufem^^'^  inquit,  „rolt(la  jam  inde  a pue- 
ritia elapsa  esl^  ii  fere  valgi  sunt  ab  altero  aut  ab 
utroque  crure  ^ scilicet  crura  cum  femore  juncta  angu- 
lum introrsum  faciunt^  et  deinde  magis  minusve  diver- 
gunt^  quo  pedibus  propiora  sint.  Forte  idem  angulus, 
qui  ex  tibiae  cum  femore  conjunctione  fit,  dum  major 
est,  patellam  extrorsum  propellit  mutata  simul  muscu- 
lorum extendentium  directione.  Ita  patella  elapsa  faciem 
alteram,  quae  interior  erat,  contra  latus  externum 
condyli  recondit,  alteram,  quae  prior  erat,  extrorsum 
convei sam  habet.  Fvenit  etiam  ob  situs  mutationem, 
ut  rotida  interdum  gracilior,  interdum  aequo  tuberosior, 
quin  etiam  figuram  mutet,  aut  magis  complanata  con- 
spiciatur.  Est  etiam,  ubi  cartilago  articularis  faciei 
internae  deficere  visa  est.  Juveni  XX  annorum 
anno  MDCCLXXXV  dissecto,  ab  ipso,  ut  videbatur, 
ortu  patella  utriusque  gena  in  latus  externum  elapsa, 

')  L.  c.  p.  91,  92. 

**)  Posterior.  (Auctor.) 

^’")  Posteriori.  (Auctor.) 

inleriori*)  facie  condylum  femoris  exlermtm,  el  capitis 
tibiae  partem  tuberosam  couthujebal^  sic  ul  mcmpnem 
alterum  anterius . posterius  alterum  haberet.  Itaque 
spatium  inane  intra  femoris  condylos  el  tibiae  caput 
intercipiebatur.^  manibus  oculisque  distinguendum.  Mus- 
culi crus  extendentes.,  a recta.,  quam  fere  servant.,  linea 
discedebanf  atque  oblique  in  latus  externum  genu  de- 
sinebant. Sic  vastus  externus.,  ubi  ad  genu  pervenit., 
posterior  fu  ^ rectus  faciem  externam  femoris  occupat., 
vastus  vero  internus  mox  infra  originem  femur  deserens 
el  ante  ejus  mediam  faciem  pertransiens  ad  rotulam 
pergit.  Quamobrem  regio  interior  femoris  atque  an- 
terior^ quae  infra  medium  ossis  est^  solis  integumentis 
obtecta  esse  deprehenditur.  Attamen  rotula.,  utut  male 
sita.,  aliquam  mobilitatem  conservat.,  atque  ante  et  re- 
trorsum parumper  gliscit.  Ligamentum  rotidae  inferius 
non  recta  tuberi  seu  spinae  tibiae  committitur.,  sed  ductu 
perquam  obliquo  ab  externa  parte  introrsum  tendit. 
Itacpie  quum  actio  musculorum  crus  extendentium  hu- 
jusce  ligamenti  directionem  sequatur.,  ita  musculorum 
vires ^ dum  contracti  sunt,  bifariam  dividuntur  ob  ejus 
ligamenti  obliquitatem.  Earum  virium  pars,  quae  propter 
directionem  obliquam  minus  agit,  extendendo  cruri  im- 
penditur j potior  vero  virium  pars  deducendo  cruri  in- 
servit. Et  quamvis  articulus,  qui  ex  tibiae  cum  femore 
unione  ad  angulum  consistit  (ginglymus  angularis)  huic 
motui,  nempe  deductioni,  parum  faveat,  imo  ligamenta., 
quae  ad  latera  firmant  genu,  potius  eidem  obstare  vi- 
deantur, tamen  horum  musculorum  actio,  vasti  nempe, 
recti  et  'cruralis,  qui  praeter  naturae  institutum  crus 
morbose  deducunt,  ex  ipsa  partium  vitiatarum  inspec- 
tione elucessit.  Namque  tibia  ita  contorquetur , ut  ejus- 
dem, quae  dicitur  spina  extrorsum  vergat,  latus  vero. 


')  Posteriori.  (Auctor.) 

quod  alias  interius  est^  a priore  parte  sit.  Hinc  tibiae 
directio  cum  femore  mutata.^  valgusque  incessus)  hinc 
crus  extensum  obtusum  angulum  introrsum  spectantem 
cum  femore  intercipit.  Ubi  notandiwi  est.^  quod.,  dum 
crura  extenduntur.^  patella  nonnihil  anterius  promovetur.^ 
sed  mox  cum  quodam  strepitu  resilit  retrorsum. 

Jam  supra  notavimus  extensores  cruris  musculos 
interiorem  femoris  partem  deserere.^  ut  in  exteriorem 
versus  luxatam  rotulam  migrent ; contra  hujusce  ossis 
ligamentum  inferius  oppositam  habere  directionem.^  ut 
ab  extra  introrsum  procedat.  Quamobrem  partes  istae^ 
simul  sumlae  curvam  lineam  describunt.,  cujus  extrema., 
quum  a musculorum  actione  diducantur.,  imminuta  cur- 
vitate ad  rectam  accedunt.,  quam  ipse  axis  femoris  cum 
tibia  continuatus  constituit ; unde  rotula  in  maxima 
curvae  lineae  convexitate  posita,  et  accedente  musculo- 
rum contractione  necessario  debet  anterius  ferri,  quod 
ad  crus  extendendum  quam  maxime  conducit.''^ 

n.  PALLETTAE  CASUS  SECUNDUS.-) 

„ Paulo  diversa  erat  partium  mollium  circa  genu 
constitutio  in  juvenis  cadavere,  in  quo  anno  MDCCLXXXVl 
patellam  sinistram  luxatam  esse  animadverti.  Detracti 
integumentis,  denuo  annotavi  musculos  rectum  et  cru- 
ralem extrorsum  tendere  atque  eo  magis  a femoris  axe 
deviare,  quo  propius  rotulae  erant.  Horum  extrema 
tendinea  amplectebantur  quidem  rotulam,  sed  in  tuber 
capitis  tibiae  externum  immittebantur.  Ita  patella  in 
externum  latus  prolapsa  fere  in  transversum  apposita 
erat  faciei  externae  femoris  pone  condylum  minorem. 
Area  articulata  in  interiori^^)  patellae  facie  carebat  car- 
tilagine, quod  attritionis  effectus  visus  fuisset , nisi,  quae 


L.  c.  p.  92. 


*'•')  Posteriori.  (Auctor.) 

eulcm  respondebat  femoris  facies  ligamenlosa  substantia^ 
iaevigata  et  mobili,  fuisset  convestita.  Ligamentum  or- 
biculatum ab  anteriori  parte  crassius  et  robustius,  guam 
j sohl  visum  est,  et  uti  inter  flectendum  articulus  obse- 

quens, ita  ad  extensionem  renilentior.  Dum  mecum 
ipse  causam  investigarem,  ob  quam  patella  in  hoc  sal- 
tem casu  in  externum  latus  prolapsa  fuerit,  existimavi 
1 mullum  fuisse  tribuendum  brevitati  et  gracilitati  condyli 

■ externi  femoris,  ut  ablata  resistentia  facilius  in  latus 

, exterius  excidere  potuerit.''^ 

! Ita  Pallelta  loquitur,  cujus  subtili  et  accuratae  de- 

i scriplioui  breviorem  Chelii  casum  adjiciamus,  qui  Pal- 

! letlae  casibus  salis  similis  luisse  videtur : 

1 HI.  CHELII  CASUS.-) 

1 

i „Luxationem,“  inquit,  „congenilam  patellae  utrius- 

; que  iu  sene  quodam  observavi.  Patella  tota  in  condylo 

^ externo  sita  erat,  ita  ut  media  pars  articulationis  genu 

vacua  esset,  in  quo  patella  tam  mobilis  luit,  ut  in  ex- 
tensione cruris  facile  ad  suum  locum  reducia  minimo 
motu  denuo  dislocaretur.  Utrumque  genu  maxime  in- 
trorsum, crura  pedesque  valde  introrsum  eversa  erant. 
Cujus  hominis  incessus  satis  difficilis  et  incertus  fuit.^' 

' Tandem  Wutzeri  casum  afferannus,  ad  verba  ipsius 

laline  tradendum  : 

I 

I 

i IV.  WUTZERI  CASUS.  ■=') 

i 

I „In  Decembri  mense  MDCCCXXVl  eques  ado- 

lescens me  consuluit,  qui  inter  equitandum  j)er  impetum 

I 

i L.  c.  Bd.  I.,  Abth.  2,  p.  69(3,  697. 

yiUller's  Archio  1835,  Heft  4,  p.  386  sqq. 

ferocem  equi  contra  carceres  liippodromi  jactus,  violen- 
tam sinistri  genu  contusionem  sihi  contraxerat.  Explo- 
ratione igitur  facta  articulatio  utriusque  genu  hanc  de- 
formitatem congenitam  ostendit:  Patella  (sinistra)  dimidio 
fere  minor  aequo  in  anieriore  facie  condyli  externi 
femoris  sita,  minorem  mobilitatem  habuit,  quam  jiatella 
normalis  et  sana.  Fossa  inter  condylos  femoris  ab  an- 
teriore parte  inspecta,  vacua  apparuit,  in  quod  intersti- 
tium integumenta  laxe  intensa  facile  imprimi  potuerunt. 
Condylus  externus  quarta  digiti  parte  super  internum 
prominebat.  Crista  tibiae  paulo  magis  extrorsum  versa 
erat,  quam  solet,  et  per  hanc  abductionem  situi  abnormi 
tendinis  extensorii  se  accommodaverat.  In  genu  sinistro 
deformitas  major  quam  in  dextro  erat,  in  hoc  quidem 
patella  magnitudine  normalem  potius  aequabat,  sed  ante 
condylum  externum  haec  quoque  sita  erat.  Aegrotus 
affirmavit,  se  ante  contusionem  acceptam  nullum  ex  bac 
genu  deformitate  cepisse  incommodum  — contra  non- 
nulli e commilitonibus,  sinistro  crure  eum  semper  pau- 
lum claudicare  contendebant.  Porro  aegrotus,  hanc  de- 
formitatem et  in  patre  et  in  fratribus  fuisse,  plerum- 
que in  filios  familiae  suae  transferri  solere  dixit.  Qua 
contusione  genu  deforme  gravissime  affectum  erat,  quam- 
vis methodus  antipblogisticus  et  derivans  satis  fortiter 
adbiberetur.  Vel  in  Sextili  mense  sequentis  anni  (post 
octo  menses)  non  plane  sanatus  erat ; at  postea  eum 
facultatem  rei  equestri  se  reddendi  recepisse  audivi.  “ 
Aliam  morbi  historiam  pueri  sex  menses  nati,  quam 
^\utzerus  eodem  loco  narrat,  etiam  minus  huc  pertinere 
mihi  perspectum  habeo,  quum  hic  patellae  in  anteriore 
parte  femorum  omnino  non  existerent,  sed  in  fossa 
jioplitaea  rudimenta  tantum  earum  stricte  cum  ossibus 
femoris  per  osseam  communicationem  conjuncta  essent, 
ita  ut  potius  defectus,  quam  luxatio  patellae  adesset. 

Trnnseamns  igiliir  ad  noslros  casus.  Everiil  lorto, 
ut  eodem  (ere  tempore,  mense  Sextili  atmi  IMDCCCLM 
puer  et  puella,  ulcrfjue  luxalione  congenila  alterius  pa- 
tellae allectus,  in  nosocomio  Erncsto-Augustano  Gottin- 
gensi  ab  illustrissimo  professore  Baum  inter  aeprotos 
receptus  sit.  Opem  petebat  utercpie  contra  hvdrartbrum 
genu,  nulla  deformitatis  nostrae  mentione  facta.  Quum 
igitur,  paulo  post  e nosocomio  dimissorum  affectionis 
accurata  descriptio  non  exstaret,  mense  Septembri  Osle- 
rodam  me  contuli,  ut  in  loco  aegrotos  viserem.  Ubi 
maxima  cum  benevolentia  a chirurgo  oppidi  Osterodae, 
nomitie  Ilarlwig  (cui  palam  hic  gratias  ago)  receptus, 
ad  aedes  aegrotorum,  quorum  alterum  sine  illius  viri 
ope  vix  occurrissem,  me  contuli,  deinde  cum  ipsis  et 
parentibus  collocutus  observationes  feci,  quas  his  verbis 
describam. 

V.  CASUS  PRIMUS. 

Fridericus  Klapproth,  XVII  aunos  natus,  faber 
lignarius,  patre  mortuo,  qui  causiarum  fabricator  fuit, 
matre  adhuc  superstite,  Osterodae  ad  sylvam  Hercvni- 
cam.  Parium  pueri  sola  naturae  vi  perfectum  esse  di- 
cunt. Puer  est  habitu  mediocri,  non  satis  robusto, 
magnitudine  corporis  J62  cm.  Universae  valetudinis 
conditio  bona,  praeterquam  quod  interdum  levibus  con- 
junctivae oculi  affectionibus  afficitur.  Ab  ipso  quidem 
ortu  sinistra  ejus  patella  luxata  est.  Observatione  et 
mensura  subtiliore  et  accuratiore  institutis  haec  fere 
explorata  sunt : 

Totum  corpus,  exceptis  inferioribus  extremitatibus 
vitiis  caruit,  et  bene  formatum  erat;  contra  in  illis 
variae  mutationes  visae  sunt,  quae  congenita  illa  defor- 
mitate eifectae  sunt.  Ad  meliorem  rerum  comparationem 
mensurae  tum  in  extremitate  sana,  tum  in  deformi  in- 
stitutae hos  fere  numeros  ostenderunt: 

Tabella  circuituum  et  le morum  et  crurum 
in  centimetris. 


Extremitas. 

In  altitudine 
perinaei. 

In  medio 
ossis  femoris. 

In  ipso  mar- 
gine superiore 
patellae. 

In  maximo 
diametro 
transverso 
patellae. 

In  ipso  mar- 
gine inferiore 
patellae. 

In  maxima 
surae  circum- 
ferentia. 

Dextra  .... 
Sinistra  . . . 

43  cm 
43  cm 

39  cm 
37  cm 

33  cm 
31  cm 

33  cm 
33  cm 

31  cm 
29  cm 

30,.5cm 

30,5cm 

Longitudo  extremitatum  totarum  in  inclinatione 
plane  aequa  contra  pelvim  prorsus  eadem  erat ; ita 

spina  anterior  superior  ossis  ilium  ut  dextra  ita  sinistra 
in  completa  crurum  extensione  et  aegroti  positione  hori- 
zontali 92  cm.  a malleolo  externo  remota  erat.  Angulus, 
quem  femur  cum  crure  format,  valde  diversus  erat,  in 
dextra  multo  obtusior,  quam  in  sinistra,  ita  ut  linea  recta 
a trochantere  maiori  ad  malleolum  externum  usque  pro- 
ducta, in  altidudine  genu  a condylo  externo  femoris 

dextrius  1,5  cm.,  a sinistri  condylo  eodem  3,5  cm., 

remota  esset.  Utrumque  genu  valgum  erat,  sinistrum 
autem  multo  magis,  quam  dextrum.  Quare  extensio 

completa  crurum  fieri  non  potuit,  nisi  simul  abductio 
quaedam  adesset,  ita  ut  calces  in  extensione  aliquo 
interstitio  disjunctae  essent.  Eodem  modo  aegrotus, 
quum  stabat,  difficillime  tantum  calces  ad  strictum  con- 
tactum reducere,  et  minus  etiam  digitos  pedis  extror- 
sum  vertere  valuit.  Quippe  quum  uterque  pes  plane 
valgus  esset,  incessus  satis  incertus  et  titubans  erat,  pedes 
in  eundo  valde  extrorsurn  versi  erant,  sinister  quidem 
plus  quam  dexter.  Sinistrum  genu  vel  ad  primum 
aspectum  formam  externam  satis  a dextro  et  eodem 
fere  normali  diversam  habuit ; quum  in  ipso  latere  an- 
tei iore  faciem  laiam  ostenderet,  quae  introrsum  a coii- 

clylo  interno,  quem  plus,  quam  debebat,  prominere  cre- 
deres, extrorsum  a patella  luxata  finita  erat;  ad  poste- 
riorem genu  pariem  forma  articulationis  normalem  polius 
ae(]uabat,  ita  ut  in  fossa  poplilaea  nil  abnorme  conspi- 
ceres. Patella  sinistra  in  extensione  1,5  cm.,  inferius, 
quam  dextra,  sita  erat.  Illius  quidem  facies  posterior 
j)lane  in  externa  condyli  externi  superficie  sedem  con- 
stituit, dum  anterior  facies  extrorsum  spectat  extenso 
quidem  crure.  Ouodsi  genu  sensim  flectitur,  patella 
paulatim  perpendiculariter  fere  descendit,  mucrone  per 
tractionem  ligamenti  inferioris  patellae  paululum  intror- 
sum vergente,  ita  ut  a facie  externa  condyli  externi  ad 
partem  externam  et  priorem  capitis  tibiae  detrahatur, 
ubi  tum  fixa,  in  extensione  eadem  via  sensim  locum, 
quem  antea  cepit,  repetit.  Extenso  genu  mobilitas  pa- 
tellae satis  magna  antrorsum  et  paululum  introrsum  est, 
ita  ut  trans  dimidium  fossae  intercondyloideae  promoveri 
possit ; mirius  autem  retrorsum  eam  trahas  ; sursum  et 
deorsum  vix  paululum  produci  potest.  Utriusque  jia- 
tellae  eadem  latitudo  maxima  7,5  cm.,  eadem  altitudo 
6 cm.  ; etiam  soliditate,  crassitudine  et  forma  prorsus 
congruunt.  Conjunctio  patellae  sinistrae  cum  vicini- 
tate satis  laxa  apparuit.  In  cujus  margine  superiore 
seu  basi  tendo  communis  quadricipitis,  satis  debilis  et 
parvus  inseritur,  oblique  a parte  interiore  - superiore  ad 
exteriorem  - inferiorem  degressus ; a mucrone  patellae 
ligamentum  inferius  angulo  obtuso  contra  tendinem  qua- 
dricipitis a parte  exteriore-superiore  ad  interiorem-infe- 
riorem  demissa  spinam  tibiae  petit.  Qua  ligamenti  im- 
missione crista  tibiae  in  superiore  parte  5 cm.  'modo 
satis  singulari  extrorsum  contorta  est,  quo  factum  est, 
ut  facies  interna  tibiae  anterior  fere  exstaret,  praecipue 
in  dimidio  ejus  superiore.  Non  mirum  igitur  est,  quod 
jies  quoque  sinister  magna  cum  contorsione  extrorsum 
conversa  est.  Musculi  femoris  sinistri  ad  maximam 

partem  laxi  et  debiles.  Vastus  externus  satis  laxe 
exlrorsum  decurrit,  rectus  cum  crurali  jam  supra 
medium  ossis  femoris  extrorsum  defleclitur  : vastus  de- 
nique internus  infra  medium  femoris  cum  fibris  paucis 
et  exiguis  femur  transgreditur,  ut  ad  patellam  cum 
ceteris  musculis  extensoriis  se  inserat;  sartorii  cursus  ob 
debilitatem  musculi  vix  cognosci  potest.  Unde  factum 
est,  ut  dimidium  fere  anterioris  femoris  partis  musculis 
plane  carens  externis  modo  integumentis  obtectum  sit. 
Caeterum  omnes  hi  musculi  tantopere  emolliti  sunt, 
ut  vel  in  maxima  eorum  contractione  majorem  femoris 
partem  sub  iis  accurate  manibus  sentias.  Non  ita  in 
dextro  femore,  quod  a normali  omnino  non  differt.  In 
posteriore  femoris  sinistri  parte,  sicut  in  sura  musculi 
satis  validi,  forti  tono  fruuntur.  Haec  fere  descriptio 
anatomica.  Ad  illam  igitur  affectionem  nostram  in  vere 
anni  MDCCCLII  hydrarlhrus  genu  accessit,  per  difficilem, 
ut  aegrotus  quidem  contendit,  rerum  ponderosarum  por- 
tationem ; omnino  enim  hic,  postquam  diutius  ciliusque 
meavit,  aut  moles  portavit,  molestiis  et  doloribus  genu 
afficitur.  Hydrarlhrus  genu,  quum  jam  Osterodae  a 
chirurgo  optima  ratione  tractatus  ob  quietis  absentiam 
ad  sanationem  completam  non  pervenisset,  postea,  ubi 
aegrotus  nosocomium  Ernesto -Augustanum  Gottingense 
petiit,  septem  hebdomadum  cura  accurata  professoris 
illustrissimi  Baum , per  vesicatoria  monstrosa  (Velpeau), 
tincturae  jodi  circumlitionem,  fasciarum  conglutinatarum 
involutionem  et  quietem  absolutam  optime  sanatus  est. 
Frustra  quum  a professore  Baum  varii  repositionis  et 
fixationis  luxatae  patellae  conatus  instituti  essent,  aegro- 
tus medio  mense  Septembri  ejusdem  anni  e nosocomio 
dimissus  est  cum  genu  involucro,  e corio  facto,  quod, 
ut  ipse  quidem  dicit,  ad  firmandum  incessum  multum 
valens,  adhuc  ab  eo  portatur. 

Huic  casui  secundum  adiiciamus,  qui  in  plerisque 
rebus  similis,  praecipue  exigua  luxatae  patellae  diminu- 
tione  et  minore  genu  valgi  formatione  differt.  Ut  igitur 
alter  cum  altero  accuratius  comparari  possit,  omnes  huius 
casus  observationes  eadem  serie,  qua  primi,  reddamus. 

VI.  CASUS  SECUNDUS. 

Luisa  Diedericb,  XIV  annos  nata,  filia  opificis  Oste- 
rodae;  pater  vitio  cordis  laborat,  mater  optima  valetudine 
est.  Puella  habitu  parvo,  corpore  nondum  satis  evoluto, 
in  fabrica  quadam  illius  oppidi  operatur.  Partu  naturali 
sine  artis  externae  adiumento  eam  ad  lucem  proditam 
esse,  ex  ortu  debilem,  infirmam  fuisse,  semper  abdominis 
intumescentia,  morbo  capitis  impetiginoso  laborasse,  et 
in  sexto  demum  aetatis  anno  incedere  et  loqui  coepisse, 
parentes  confirmant.  Nunc  quoque  abdomen  tumefactum, 
eczema  impetiginodes  ad  labium  oris  superius  et  pedes 
exstat;  accurata  vero  exjiloratione  instituta  alia  signa 
scrophulosis  sic  dictae  et  tuberculosis  non  aderant;  etiam 
mente  sana  profecto  non  carebat,  imo  vero  aetati  et 
ordini  prorsus  apto  animi  cultu  erat.  Congenita  patellae 
dextrae  luxatione  affecta  est,  cujus  hae  fere  res  esse 
videntur : 


Tabella  circumferentiae  extremitatum 
in  variis  locis. 


Extremitas. 

In  altitudine 
perinaei. 

In  medio 
ossis  femoris. 

In  ipso  mar- 
ginesuperiore 
patellae. 

In  maximo 
diametro 
transverso 
patellae. 

In  ipso  mar- 
gine inferiore 
patellae. 

In  maxima 
surae  circuitu. 

Dextra  .... 
Sinistra  . . . 

31  cm 
35,5cm 

29,5cm 
33  cm 

27  cm 
27  cm 

28  cm 
27  cm 

25  cm 

26  cm 

24  cm 

25  cm 

Quodsi  in  mentem  revocatur,  in  statu  normali  omnes 
dextrius  extremitatis  circuitus  aliquanto  majores  esse 

solere,  quam  in  sinislra,  discrimen  imo  majus  apparebit. 
Diversae  longitudinis  in  utroque  femore  et  crure  men- 
surae hic  quoque  omnino  aequae  erant;  spina  anterior 
superior  ossis  ilium  a margine  inferiore  malleoli  externi 
recta  linea  70  cm  in  utraqne  extremitate  remota  erat. 
Anguli  externi  inter  femora  et  crura  diversi  erant;  ni- 
mirum recta  a trochantere  majore  ad  malleolum  exter- 
num tracta,  a dextro  condylo  externo  femoris  2,75  cm, 
a sinistro  0,75  cm  distabat,  e quibus  remotionem  in 
sinistro  genu  pro  normali  fere  habeas,  quum  haec  ex- 
tremitas prorsus  bene  formata  esset.  Genu  valgum  in 
dextra  tantum  extremitate,  et  hic  quidem  satis  modice 
apparuit,  sinistrum  genu  a norma  omnino  non  discessit, 
sicut  pes  etiam  sinister;  pes  dexter  vix  valgi  speciem 
praebuit,  quare  in  horizontali  corporis . situ  completa  ex- 
tremitatum extensio  effici  potuit  nullo  calcium  disgressu  ; 
etiam  quum  stabat  aegrota  stricte  eas  apponere,  appositis 
calcibus  pedes  angulo  90  ^ et  plus  extrorsum  vertere 
valuit.  Quo  factum  est,  ut  incessus  a normali  paulum 
modo  discederet;  nimirum  nullum  ex  iis  signis  praebuit, 
quae  genu  valgi  esse  solent,  sed  minime  tantum  titu- 
bans erat  ob  infirmitatem  articulationis  genu  dexterius, 
et  exiguam  ejusdem  cruris  abductionem;  puella  spatia 
satis  magna  sine  gravi  molestia  permeare  potest,  et  tunc 
modo  doloribus  genu  afficitur,  quum  ad  nimias  moles 
portandas  et  ad  extremitates  violenter  intendendas  cogitur. 
Aspectus  externus  genu  dextrius  mutatus  est,  quum 
faciem  latam,  et  paulum  introrsum  versam  ostendat,  quae 
extrorsum  a patella  luxata,  introrsum  a condylo  interno, 
in  medio  a fossa  intercondyloidea  vacua  formatur.  Cutis 
super  genu  per  multos  remedios  externos,  velut  vesica- 
toria,  tincturam  jodi,  compressionem  paululum  degenerata, 
partim  levibus  cicatricibus  obtecta,  partim  magis,  quam 
solet,  emollita  est.  Fossu  poplitaea  prorsus  bene  for- 
mata. In  extensione  patella  dextra  1,5  cm  altius  quam 

sinistra  doprossa  ost ; lunc  eliain  [toslcrior  ejus  facies  in 
ipsa  siipcdicie  exleriia  conddi  externi  sita,  anterior  ex- 
Irorsnin  spectat:  deinde  lenta  llexione  instituta  patella 
sensim  ad  tibiam  delapsa,  in  maxima  llexione  (40 «) 
marginem  superiorem  sub  ipso  condylo  interno  apposuit, 
mucrone  paulis[»er  introrsum  converso;  alia  dislocatio  ad 
latus  in  bac  llexione  non  existil.  Tum  quoque  non 
subito  resilit  ad  locum,  quem  antea  tenuit,  sed  potius 
extensione  rursus  instituta  paulatim  ad  condylum  exter- 
num ascendit.  In  extensione  patella  ex  loco  suo  ali- 
quantum moveri  potest,  et  introrsum  paululumque  an- 
trorsurn  ad  fossam  intercondyloideam  3cm,  et  sursum, 
deorsum,  retrorsum  ] cm ; conjunctio  cum  partibus 
adiacentibus  laxissima  est.  Patellae  dextrius  maxima 
latitudo  est  4 cm,  altitudo  5cm;  sinistrae  contra  latitudo 
6cm,  altitudo  5cm,  quum  illa  obtuso  margine  interno 
magnam  latitudinis  partem  amiserit,  altitudine  normali 
remanente.  Patella  sinistra  paulo  solidior,  eminentior  et 
crassior,  quam  dextra,  apparuit.  Ligamentum  patellae 
inferius  et  tendo  quadricipitis  elongata,  infirma  et  angusta 
sunt,  quorum  hic  oblique  a parte  superiore-interiore  ad 
inferiorem-exteriorem  in  basi  patellae  inseritur,  illud  vero 
a mucrone  ejus  introrsum  et  deorsum  ad  tuber  tibiae  ex- 
tenditur. Tibia  vix  extrorsum  contorta  est,  ita  ut  dis- 
locatio ad  axin  nonnullos  gradus  efficiat;  crista  tibiae 
dextrius  prorsus  normalis  et  recta  est.  Musculi  extre- 
mitatis dextrius  modico  tantum  tono  utuntur,  sinistri 
musculi  satis  forti;  ossis  femoris  dextrius  lateris  anterioris 
plus  dimidio  musculis  fere  orbatum  est,  levis  ossis  femoris 
curvatura  antrorsum  aspicitur;  sartorius  vix  sentiri  potest, 
rectus,  cruralis  et  vastus  externus  stricte  conjuncti  jam 
supra  medium  ossis  externum  cursum  habent,  tunc  ad 
patellae  luxatae  basin  tendine  communi  affiguntur,  ubi 
vastus  internus,  qui  oh  debilitatem  vix  percipi  potest, 
femur  transgressus  cum  illis  musculis  conjungitur ; muscul 

surae  modice  intensi.  Posterioris  femoris  partis  musculi 
fere  normales,  sicut  in  sinistro  femore,  (|uod  et  idem 
parvam  curvaturam  antrorsum  ostendit.  Huc  cpiocjue  in 
vere  anni  MDCCCLII  hydrarllirus  genu  occessit,  contu- 
sione quadam,  ut  parentes  quidem  puellae  dicunt,  ad 
genu  ipsum  effectus,  qui  a chirurgo  ob  quietis  impatien- 
tiam frustra  remediis  externis  tractatus,  mense  Sextili 
anni  MDCCCLII  in  nosocomio  Ernesto-Augustano  Got- 
tingensi  iisdem  remediis,  quibus  in  primo  nostro  casu, 
sanatus  est  cura  illustrissimi  professoris  Baum , nec  by- 
drarthrus  huc  usque  rediit.  Etiam  hic  frustra  patella 
reponi  conata  est,  quum  ad  dimidium  modo  fossae  inter- 
condyloideae  reduci  posset,  et  certe  fixari  non  potuisset, 
etsi  completa  repositio  affuisset.  Quare  puellae  nostrae 
suasum  est,  ut  genu  parceret,  et  fasciis  involveret. 

Hi  casu  nostri  sunt;  nemo  non  videbit,  eos  et  inter 
se  et  a ceteris  illis  aliquantum  differre. 

C.  LUXATIONIS  CONGENITAE  PATELLAE 

DESCRIPTIO. 

Quum  ad  finem  opusculi  nostri  brevem  luxationis 
congenitae  patellae  descriptionem  adjicimus,  ex  sex  illis 
illis  casibus  tantum  eam  hauriendam  esse  credimus,  nisi 
a stricta  hujus  luxationis  definitione  prorsus  aberrare 
velimus.  In  quo  non  facere  possumus,  quin  auctorum, 
qui  de  hac  re  scripserint,  optimorum  sententias  et  ar- 
gumenta afferamus.  Ex  his  praecipue  trium  rationem 
habebimus,  Ammonis,  Melicheri  et  Roberti,^)  quum 
Pallettae  o[)inio.nes  jam  supra  ipsius  verbis  explicatae 
sint.  Ammon^*)  quidem  casum  primum  Pallettae,  altero 
omisso,  deinde  Chelii  et  Wutzeri  casus  illos  breviter 

*)  Vide  pag.  5. 

L.  c.  pag.  113  sqq. 

describit,  annotationibus  suis  adjectis;  al  bic  definitionem 
luxationis  nostrae  laxiorem  praebet,  qnam  nos  quidem 
probemus,  qnnm  etiam  illum  Wntzeri  casum  cujus  supra 
brevissimam  mentionem  1'ecimus,  plane  ad  hanc  nostram 
alTectionem  pertinere  putet.  Postea  ille  scriptor  breviter 
luxationis  nostrae  signis  narratis,  pauca  de  causis  adjicit, 
quas  praecipue  ex  evolutionis  patellae  et  ligamentorum 
circa  genu  historia  deducit,  quarum  vero  unam  plane 
negligit,  quae  ititerdum  adest,  dico  applanationem  et 
parvitatem  condyli  externi  femoris.  In  eo  denique 
quod  de  luxatione  patellae  congenita  interna  loquitur, 
quae,  quamquam  tieri  forte  potest,  tamen  huc  usque 
non  visa  est  errare  videtur. 

Porro  Melicberi  memoria  facienda  est.  Qui  in 
libro  suo  "'Q  de  luxationibus  congenitis,  extensiorem  af- 
fectionis nostrae  descriptionem  tradidit.  Et  hic  fere 
luxationis  nostrae  vim  latius  definit,  quam  nobis  pro- 
bandum est.  Quippe  qui  etiam  illas  patellae  luxationes 
ad  congenitas  pertinere  opinatur,  quae  complurium  an- 
!iorum  cursu  peracto  congenita  deformitate  totius  genu 
efficiuntur,  sic  etiam  buc  trahit  casus  illos,  ubi  patella, 
in  statu  quieto  et  normali  suo  loco  in  fossa  inter  con- 
dyloidea  sita,  sponte  aegroti  ex  loco  moveri  et  facile 
reduci  potest ; nos  vero  has  luxationes  inter  spontaneas 
numeramus.  Mirum  est,  quod  Melicher,  sicut  Ammon, 
alterum  Pallettae  casum  omisit,  et  idem  de  luxatione 
congenita  introrsum  verba  facit,  cujus  certum  casum 
nusquam  invenerit ; nihilominus  longiorem  hujus  formae 
descriptionem  affert,  quam  quidem  per  theoriam  deducere 
sane  non  difficile  est,  cujus  vero  in  praxi  auctoritatem 
nullam  habemus.  Quum  igitur  autor  ille  nimis  laxam 
affectionis  nostrae  definitionem  instituat,  in  describenda 
luxationis  repositione  plane  errat,  quum  dicit  semper 


L.  c.  p.  18.5-191. 

luxatam  patellam  ab  aegroto  ipso  facile  ad  locum  suum 
reduci  posse,  aeque  vero  facile  resilere.  Nimirum  in 
uno  tantum  illorum  casuum,  qui  nobis  traditi  sunt,  in 
Chelii  dico  casu,  fieri  potuit,  ut  patella  luxata  in  exten- 
sione plane  ad  fossam  intercondyloideam  reduceretur,  in 
omnibus  vero  ceteris  mobilitas  tam  exigua  erat,  ut  vix 
ad  medium  fossae  patella  moveri  posset ; quare  fixatio 
omnino  non  effici  potuit,  etsi  ad  ipsum  pueri  ortum 
instituta  esset. 

Robert  *)  denique,  ubi  luxationes  patellae  conge- 
nitas tractat,  cum  spontaneis,  sicut  Ammon  et  Melicher, 
confundere  videtur  ; ad  spontaneas  enim  dispositio  tan- 
tum adnata,  ita  ut  in  vitae  cursu  levibus  momentis  effici 
possint,  congenitae  contra  ante  ipsum  ortum  vere  exi- 
stunt.  Robert  quidem,  ut  Francogalli  plerique  solent, 
casus  affectionis  nostrae  afferre  destitit,  quoniam  in 
Gallia  adhuc  non  observata  est,  et  externarum  gentium 
studia  et  litterae  a Francogallis  plerisque  omnino  negligi 
solent. 

Quo  factum  est,  ut  luxationibus  patellae  minimum 
in  libris  suo  spatium  concesserit,  quum  libris  Pallettae, 
Chelii,  Wutzeri  plane  neglectis,  theorethicam  rationem 
affectionis  nostrae  reddere  non  vellet. 

Quum  igitur  ad  finem  dissertationis  nostrae  de- 
scriptionem communem  luxationis  patellae  congenitae 
reddimus,  in  hac  re  ea  fere  opinio  nostra  est:  Ad  has 
luxationes  eos  modo  casus  pertinere,  qui  ipsi  jam  ante 
foetum  natum  exorti  sint,  jam  supra  memoravimus,  ita 
ut  illarum  omnium,  quae  luxationes  spontaneae  descriptae 
sunt,  rationem  non  habeamus.  Ideo  optimum  visum 
est,  tantummodo  sex  illis  casibus,  quorum  supra  men- 
tionem fecimus,  adhibitis,  expositionem  rei  facere,  et 
narrare,  quae  in  illis  sint  communia,  quaeque  diversa. 


^0  (L.  c.  p.  36,  37,  118,  119.) 

Liixjilionern  qiiandam  patellae  vere  congenitam  esse,  id 
est  ante  ortum  ipsum  exstitisse,  saepius  non  sine  magno 
diliicultate  demonstrari  poterit.  Nimirum  parentes,  in 
primis  vitae  annis  nulla-  deformitatis  ratione  habita, 
postea,  quum  liberi  ad  incedendum  coguntur,  getiu 
'apta  forma  carere  vident,  id  quod  tum  saepius  contu- 
sione cuidam  fortuitae  adseribere  velint,  quae  aut  nullum 
aut  minimum  ad  luxationem  efficiendam  momentum 
habet.  Quare  subtiliori  quidem  exploratione  omnium 
signorum,  quae  luxationis  nostrae  sunt,  opus  est  ad 
diagnosin  ; haec  igitur  signa  secundum  sex  casus  illos 
describamus. 

Luxatio  congenita  patellae  semper  completa  est, 
semperque  externa,  ita  ut  facies  posterior  patellae  in 
exteriore  condyli  externi  facie  posita  sit.  Luxatio  aut 
in  utroque  genu  (Cas.  I,  III,  IV)  aut  in  altero  (II, 
V,  Vi)  observata  est.  Genuum  forma  externa  vario 
modo  mutata  apparet ; quum  fossa  intercondyloidea 
vacua  et  patella  extrorsum  protrusa  sit,  anterior  genu 
facies  aspectum  majoris,  quam  fieri  solet,  latitudinis 
praebet.  Condylus  externus  ossis  femoris,  quem  j>leli- 
cher  et  Robert  plerumque  attritum  esse  contendunt, 
semel  aequo  minor  et  planior  fuisse  videtur  (11);  ple- 
rumque autem  a normali  forma  non  discrepat.  Patella 
modo  magnitudine  et  forma  satis  normali  (1,  II,  III,  IV’), 
modo  diminuta  et  quasi  attrita  est  (IV^,  VI).  Musculo- 
rum extensorum  et  tonus  et  cursus  maxime  mutati  sunt; 
quum  majore  cum  resolutione  jam  supra  femoris  me- 
dium os  transientes,  ad  maximam  partem  iu  latus  ex- 
ternum proferri  videantur,  ut  ossium  femoris  pars  magna 
solis  integumentis  obtecta  accuratissime  manibus  tractari 
possit.  Semel  etiam  ossa  femoris  exigua  curvitate  an- 
trorsum  usa  sunt  (V^l).  Gravissimi  momenti  est  situs 
et  mobilitas  patellae.  Semper,  quoniam  completa  est 
luxatio,  patellae  |)osterior  tota  facies  in  condylo  externo 

sila  est.  Mobilitas  satis  diversa  esse  videtur,  nam  modo 
patella  in  extensione  ad  locum  suum  id  est,  in  fossam 
inlercondyloideam  reduci  potest  (III),  mox  vero  hunc 
locum  deserit,  et  denuo  luxatur;  modo  minore,  quam 
normalis  patella,  mobilitate  est,  ita  ut  aut  in  extensione 
in  condylo  externo  sita  manibns  paululum  retrorsum  et 
anlrorsum  promoveri  possit,  unde  vel  in  locum,  suum 
cum  strepitu  quodam  resilit  (1),  vel  sensim  ad  condy- 
lum externum  refertur  (IV),  aut  potius  in  flexione  di- 
recto delabatur,  mucrone  aliquantum  introrsum  et 
deorsum  verso,  tumque  ad  locum,  quem  antea  terjuit, 
ascendat  (V,  VI),  ubi  patella  etiam  paulisper  introrsum- 
anlrorsum,  sursum  et  retrorsum  promoveri  potest. 
Quare,  quum  plerumque  patella  ad  fossam  intercondy- 
loideam  reponi  noti  queat,  apparatus  ligamentosus  et 
conjunctio  per  telam  cellulosam  in  parte  externa  nimia 
vi  uti  videtur,  quam  ut  completam  repositionem  patiatur. 
Patella  aflecta  in  nostris  casibus  (V,  VI)  aliquanto  altius 
delapsa,  quam  altera  videbatur,  in  ceteris  nulla  hujus 
rei  mentio  facta  est.  Ligamentum  patellae  inferius 
semper  laxius  a parte  superiore-exteriore  ad  inferiorem- 
interiorem  demissum  in  tuberositate  tibiae  inseritur, 
ita  ut  cum  tendine  communi  quadricipitis  angulum  ob- 
tusum formet  (cujus  vertex  patella  est),  ubi  alias  recta 
linea  esse  solet.  Per  hanc  ligamenti  tractionem  inter- 
dum crista  tibiae  contorta,  et  interior  tibiae  facies  an- 
lrorsum versa  apparet  (l,  III,  IV,  V).  Plerumque  vero 
vel  semper  fere  cum  affectione  nostra  conjunctum  est 
genu  valgum,  aut  minus  aut  magis  perspicuum,  modo 
in  utroque,  modo  in  altero  genu  ; est  etiam,  ubi  pes 
violenter  exlrorsum  versus  est.  Hac  affectione  incessus 
plus  minusve  impediri  et  difficilis  reddi  solet,  at  ple- 
rumque aegrotus  salis  firmitatis  genu  retinet,  ut  vias 
minores  meare  possit,  et  tantum,  quum  nimios  labores 
susceperit,  molestiis  et  doloribus  afficiatur.  Genu  valgi 

si  mnjor  grndus  ndest,  extensionem  completam  cru- 
rum sine  abductione  quadam  prohibere  solet.  Om- 
nium ntVeclae  extremitatis  musculorum  totius  et  robur 
conditione  normali  non  utuntur,  sed  potius  debiles  et 
resoluti  sunt.  Eodem  modo  tendo  (piadricipitis  commu- 
nis, ligamenta  lateralia,  et  cajisula  genu  maxima  infir- 
mitate alficiuntur.  Praeterea  articulatio  genu,  cujus  pa- 
tella luxata  est,  injuriis  externis  magis  exposita,  pertur- 
bationibus circulationis  sanguinis , et  inllammationibus 
subjecta  videtur.  Nam  ut  nos  bis  bydrarthrum  genu 
(V,  VI)  aut  sine  causa  aut  per  exiguam  ortum  obser- 
vavimus, ita  Wutzerus,  quum  genu  affecto  ictus  quidam 
illatus  esset,  inflammationem  violentam  exortam  esse 
vidit,  quae  vix  fortissimis  remediis  sanari  potuit. 

Aetiologia. 

Sicut  in  aliis  morbis  qui  jam  in  foetu  incipiunt, 
etiam  hujus  nostrae  affectionis  causae  obscuritate  quasi 
quadam  velatae  sunt.  Rebus  vero  accuratius  perpensis 
haec  fere  gravissima  momenta  esse  videntur.  Semper 
major  tendinum  et  ligamentorum,  quae  genu  ample- 
ctuntur, resolutio  et  totius  corporis  debilitas  quaedam 
adest.  Et  per  hanc  solam  quidem  plerumque  patella 
extrorsum  luxatur,  quum  ligamenta  externe  sita  majore 
robore  sint,  qnam  interna;  eandem  ob  rem  semper 
genu  valgum  affectionem  nostram  comitatur,  quod  iisdem 
fere  causis  oriri  satis  notum  est.  Quae  telarum  fibro- 
sarum resolutio  triplici  modo  nata  esse  videtur,  aut  or- 
ganorum centralium  systematis  nervosi  affectione  quadam, 
aut  inflammatione  chronica  aut  totius  corporis  debilitate 
universa.  Quarum  (]uae  causa  in  singulis  casibus  affuerit, 
saepius  vix  dignoscas.  Ad  hanc  quidem  causam  aliae 
quaedam  accedere  possunt,  quae  luxationis  ortum  juvent. 
E quibus  gravissimae  esse  solent  applanatio  quaedam 
condyli  (H),  et  nimia  patellae  parvitas  (IV,  VI);  at 


27 


hae  solae  sine  illa  ligamentorum  relaxatione  luxationem 
efficere  non  videntur. 

iMinus  (|uidern  nobis  probandum  erit,  quod  patella 
sponte  nullo  illarum  causarum  accessu,  per  primitivam 
transpositionem,  quae  jam  in  germine  loetus  formata  sit, 
dum  alias  antrorsum  vergat,  alio  loco  esse,  sicut  etiam  inter- 
dum rudimenta  ejus  in  fossa  poplitaea  jacere  videantur. 
Perversus  situs  foetus  in  utero,  aut  injuria  externa  vel 
utero  vel  foelui  nascenti  illata,  ubi  cum  relaxatione  te- 
larum conjuncta  sunt,  certe  luxationem  producere  valent. 

Luxatio  nostra  quinquies  in  viris,  semel  in  puella 
observata  est;  hereditaria  quaedam  translatio  (IV)  semel 
adfuisse  dicitur. 

Diagnosis. 

P^acillima  quidem  est  ab  acquisita  forma,  quae  in- 
juria violenta  externa  fit.  Namque  in  hac  ictus  aut 
lapsus  adfuit,  inflammatio  cum  intumescentia,  doloribus, 
rubore,  interdum  cum  sugillatione  aut  ruptura  ligamenti 
patellae  inferioris  vel  tendinis  extensorii  se  praebet;  re- 
solutio telarum  fibrosarum  deest;  repositio  et  fixatio 
repositae  patellae  secundum  leges  Valentini,  Mayo  et 
jMalgaigne  semper  fere  fieri  possunt.  Luxatio  spontanea 
eo  dilFert,  quod  post  ortum  nata  est  quodque  patella, 
dispositione  quadam  ad  luxationem  congenita,  facillime 
de  fossa  intercondyloidea  remota  mox  ab  aegroto  ipso 
in  integrum  restitui  potest. 

Prognosis. 

Sanatio  completa  fieri  non  posse  videtur,  quum 
partes  pleraeque  genu  ita  resolutae  sint,  ut  nunquam 
satis  firmitatis  nanciscantur  ad  patellam  suo  loco  fixan- 
dam.  Attamen  prognosis  satis  fausta,  quod  aut  per  in- 
volucra et  lascias  fixantes,  aut  per  internam  tractationem 
roborantem  genu  eo  firmitatis  pervenire  solet,  ut  aegrotus 

pro  magi)jfudine  deformi^lis  sane  bonam  incedendi  l'a- 
cultalcm  i*elincat,  et  labores  modicos  sine  ulla  molestia 
suscipere  queat. 

Therapia. 

Propbylaxis  Iere  non  existit  praeler  remotionem 
injuriarum  externarum,  quae  matri  gravidae  aut  parturienti 
inferri  possint.  Fortasse  non  levis  momenti  esset,  si 
pueri  brevissime  post  natum  tractarentur  apta  ratione. 
Quod  quum  rarissime  aut  nunquam  fiat,  postea  plerum- 
que s^ro  ad  opem  ferendam  advocamur.  Constitutio 
universa  methodo  roboranti  juvanda  est;  luxata  patella, 
si  plane  reponi  potest,  per  involucrum  e corio  facium 
aut  per  fascias  involutas  retineri  conetur;  si  vero  reduci 
non  potest  per  methodos  jam  saepius  demonstratas,  vix 
quidquam  ad  positionem  ejus  corrigendam  fieri  potest, 
praeterquam  quod  totum  genu  fasciis  fixemus  et  lini- 
mentis spifiluosis  Vircumlinamus.  iMorbi  complicantes, 
hydrarthus,  genu  vjlgum,  inllammationes,  ad  suas  quae- 
que leges  traclanda%unt. 


THESES. 

iyJJlcera  vvaricosa  crurum  optime  per  involutionem  emplastri 
^ adhaesivi  et  fassum  glutinatarum  ija^n  solent. 

*Hydrarlhrus  quisque  genu  sine  ulla  operatione  sanan- 
dus est. 

Diabetes  riicliitus  in  afTectione  jecoris  situs  est. 

Morsus  canis  rabidi  certissima  cura  fit  per  kali  causti- 
cum,^ quam  maturrime  fortiter  illatum. 


